钦定古今图书集成/明伦汇编/官常典/第173卷 > 《册孙登为东中郎封侯策》同前
## 钦定古今图书集成/明伦汇编/官常典/第173卷 > 《册孙登为东中郎封侯策》同前

盖河、洛写天意，符谶述圣心，昭晰著明，与天谈也。故
《易》曰：“河出图，洛出书，圣人则之。”孙将军归心国朝，忠
亮之节，同功佐命，而其子当为魏将军，著在图谶，犹汉光武受命，李氏为辅，王梁孙咸，并见符纬也。斯乃
皇天启祐，大魏永令孙氏仍世为佐。其以登为东中
郎将，封县侯万户。昔周嘉公旦，祚流七𦙌；汉礼萧何，
“一门十侯。”今孙将军亦当如斯。若夫长平之荣，安丰
之宠，方、斯蔑如！